Vendimi i Qeverisë së Kosovës, që "Trepça" të kthehet në pronësi të saj, që nesër pritet të votohet edhe në Kuvendin e Kosovës, ka bërë që të reagoj edhe Beogradi zyrtar dhe përfaqësuesit serb, që janë pjesë e ekzekutivit kosovar. Madje, Lista Serbe ka paralajmëruar se do të largohen nga Qeveria e Kosovës, nëse ata nuk do të pyeten për vendime të rëndësishme.
Analistët politik, ndërkaq, vlerësojnë se "Trepça" mund ta prish koalicionin Mustafa- Thaçi me Listën Serbe.
Në një bisedë për Gazetën Blic, analisti politik, Fadil Lepaja thotë se rikthimi i Trepçës në pronësi publike, sjell telashe të caktuara me serbet, në veri por edhe me ata në Serbi!
Në fakt, sipas tij, serbët do të donin që bashkësia e tyre e komunave të menaxhoj me kapacitetet ekonomike në "territorin" e tyre.
"Kjo do të paraqiste një përpjekje, që në mënyre indirekte Trepça, nese jo e Serbisë, të mbetet e serbëve, dhe kështu të kenë në dorë edhe privatizimin e saj pastaj", ka thënë Lepaja.
Sipas tij, prej kësaj, në fakt dhe prej kompetencave që do të ketë bashkësia e komunave serbe, do të varet e ardhmja e koalicionit të pakicave me qeverinë Mustafa-Thaci.
Lepaja tutje në këtë bisedë për Gazetën Blic thotë se deklaratat e pamatura të z. Jabllanoviq e kan synimin me drejtue vëmendjen tjetërkah dhe që të marrin rolin e viktimave, duke shpesuar se faktori nderkombëtarë do të rreshtohej në drejtim të këtyre interesave.
"Trepça është tema më delikate, e cila i paraprinë bisedimeve për normalizim përfundimtar të marrëdhënieve, në mes Kosovës dhe Serbisë. Nuk e di sesa është i vendosur koalicioni rreth kësaj teme, por gjithsesi kjo ka kapacitet me e luhate koalicionin me pakicat", tha ai për Gazetën Blic.
Në anën tjetër, analisti politik, Astrit Gashi në një postim në Facebook, ka thënë se koalicioni qeveritar nuk bën të dorëzohet përballë kërkesave të Listës Serbe.
"Neser "Trepça" ka gjasa te behet prone e Kosoves ne teresine e saj. Ky eshte hapi i pare megjithate. I dyti me gjase do te jete privatizimi i saj nga kompani qe vijne nga shtete qe kane edhe pervoje ne kete fushe, por qe jane poashtu perkraheset me te medha te shtetit te Kosoves- Gjermania apo Anglia. Beteja e neserme me Lista Srpska, por edhe me kedo tjeter, nuk bene te humbet kurrsesi. Te shohim se si do te sillet koalicioni i ri, ndaj propozimit te njerit nga partenereve te tij.", ka shkruar ai në Facebook.
Ndërkaq, shefi i zyrës për Kosovën në qeverinë e Serbisë, Marko Gjuriq në konferencën me gazetarë të mbajtur në Qeverinë e Serbisë pas njoftimit të Qeverisë së Kosovës për kthim të "Trepçës" në pronësi të qeverisë ka thënë se: "Porosia jonë për Isa Mustafën e Hashim Thaçin është kjo – mos prekni atë që është e jona".
Ai ka thënë se Beogradi është i interesuar gjithmonë që të gjitha problemet të zgjidhen me dialog, dhe pret që bashkësia ndërkombëtare të ndërhyjë në këtë çështje.
Gjuriq ka thënë se veprime të tilla të njëanshme të Prishtinës mund të ndikojnë në përkeqësim të asaj që është arritur deri më tani në Bruksel mes Beogradit dhe Prishtinës.
Ndërkaq, Zëvendëskryeministri i Kosovës nga Lista Serbe, Branimir Stojanoviq, i pranishëm në këtë konferencë për media në Beograd, ka thënë se, nëse Prishtina vazhdon me marrjen e vendimeve pa pjesëmarrjen e përfaqësuesve serbë, vazhdimi i qëndrimit tonë në qeveri nuk ka kuptim.
Ambasadorja e Shteteve të Bashkuara të Amerikës në Kosovë, Tracey Ann Jacobson e quan "punë të vështirë" ndalimin e likuidimit të Trepçës nga ana e Qeverisë së Republikës së Kosovës. Përmes një postimi në llogarinë e saj në Tëitter, Jacobson ka shkruar se Qeveria me vendimin e saj për të parandaluar privatizimin e Trepçës para vetes e ka një detyrë të vështirë.
"Qeveria është duke punuar në parandalimin e likuidimit të Trepçës duke e njohur vendimin e Gjykatës, interesin e komunitetit dhe realitetit buxhetor. Punë e vështirë", ka shkruar Jacobson në Tëitter.
/ Gazeta Blic
The post "Trepça", mund ta prish koalicionin Mustafa- Thaçi- Jabllanoviq! appeared first on Gazeta Blic.